Vulture barbate

Le vulture barbate (Gypaetus barbatus), cognoscite anque como ossifrage, rumpeossos o vulture del agnos, es un ave de preda de grande dimensiones e le sol membro del genere Gypaetus.

Traditionalmente considerate como un vulture del Ancian Mundo, illo forma de facto un minor linea de Accipitridae conjunctemente con le vulture egyptian (Neophron percnopterus), su plus proxime parente vivente. Illo se differe del ver vultures del Ancian Mundo per su collo pinnate, e es non multo plus proxime de istos que, per exemplo, del falcones. Ben que disimile, le vulture egyptian e le vulture barbate ha conjunctemente un cauda con forma de losange - un particularitate inusitate inter aves de preda.

Es cognoscite vernacularmente como , un ave divin in le mythologia iranian.

On pensa que le population del vulture barbate es in decremento; in 2004, illo esseva classificate in le Lista rubie del IUCN con minor concernimento ma ha essite listate como quasi menaciate desde 2014. Ille vive e incuba in roccas in montanas alte in le sud de Europa, le Africa oriental, le subcontinente indian, le Tibet e le Caucaso. Le feminas pone uno o duo ova in medio de hiberno que eclosetta al initio del primavera. Le vultur barbate es le sol vertebrate cognoscite cuje dieta consiste a 70–90% de ossos.

Categoria:Aves